Mesajul+şcolii

 Judeţul Satu Mare
 * Şcoala cu clasele I-VIII Vetiş

** Către Şcoala Decebal **

Dragi colegi,

Este trist când vedem oameni sau fapte violente în jurul nostru. Este şi mai trist, însă, când vedem copii frumoşi, sănătoşi, care se urâţesc prin vorbe, jignitoare, supărătoare pentru alţii sau ce este şi mai rău prin fapte agresive: lovituri, îmbrânceli. Violenţa este faţa întunecată a firii umane, este noaptea fără stele. Nu poate fi fericit cine este violent, nu poate să se simtă bine persoana care produce suferinţă altora. Violenţa te încătuşează şi poţi deveni uşor robul propriilor porniri agresive. Mesajul nostru dragi colegi este: **„Eliminaţi violenţa din viaţa voastră, veţi deveni mai liberi, veţi deveni mai frumoşi.”** Frumuseţea porneşte din interiorul fiinţei. Dacă cultivăm sentimente ca : bunătatea, prietenia, toleranţa, iertarea, empatia vom deveni mai frumoşi, mai iubiţi de cei care ne înconjoară. O armă eficace împotriva violenţei este respectul pentru propria persoană, descoperirea valorilor personale, a creativităţii. Vă îndemnăm aşadar, dragi colegi **: „Fiţi creativi, în tot ce faceţi”,** descoperiţi-vă abilităţile, găsiţi-vă un hobby, care să vă satisfacă, umpleţi timpul liber cu activităţi creative, prin care să produceţi frumosul. Şi atunci, poate, nu veţi mai sta mult în faţa jocurilor pe calculator sau a filmelor cu conţinut agresiv, veţi învăţa să folosiţi calculatorul, televizorul în scop educativ. Un ultim sfat: spuneţi **DA** la tot ce vă îndeamnă, spre cunoaştere, cultură, bun simţ, omenie şi spuneţi un **NU** hotărât celor care vă îndeamnă spre fapte care rănesc, supără, distrug, adică fapte violente. || Elevii de la Şcoala cu cls. I-VIII Vetiş